open-index/open-wikipedia-markdown huggingface dataset:
Fuglefluktlinjen

**Fugleflugtlinjen** (tysk: *Vogelfluglinie*, dansk: *Fugleflugtslinjen*) er veiforbindelsen mellem Tyskland og Øresundsregionen over Fehmarnbelt. Forbindelsen ble innviet 14. mai 1963 av Vest-Tysklands president Heinrich Lübke og kong Frederik IX av Danmark. Den var da kombinert jernbane- og 
veiforbindelse. Veiforbindelsen er del av europavei 47, det danske avsnittet ble ferdig utbygd som motorvei i 2007.

På den danske siden ble Rødbyhavn fergehavn og jernbanestasjon tatt i bruk, og motorveien over Lolland, Sydbanens avsnitt Nykøbing F&ndash;Rødbyhavn og vei- og jernbaneforbindelsen over Guldborgsund ble bygd. På den tyske siden ble det bygd en fergehavn i Puttgarden, vei- og jernbaneforbindelse over Fehmarn og en høybro over Fehmarnsund.
Ved åpningen 1963 ble den gamle forbindelsen mellom Gedser og Großenbrode nedlagt. Sjøstrekningen ble dermed redusert fra 69 til 18 kilometer, overfartstiden ble redusert med 1 time og 40 minutter.

I 1997 da Storebæltsforbindelsen ble åpnet, ble all godstrafikk sendt den veien og opphørte over Fuglefluktlinjen.

En fastlandsforbindelse over Fehmarnbelt bygges som tunnel, som er planlagt å tas i bruk i 2028. Danmark skal stå for bygging og drift, forbindelsen skal finansieres ved bompenger.
Til det må ansluttende jernbanelinjer bygges om til dobbeltspor. For å forenkle det skal disse baner stenges i noen år. På den grunn har all togtrafikk over fergen opphørt med siste tog 14. Desember 2019. Togtrafikk åpner igjen når tunnelen er klar.

## Referanser
Georg Sarauw

**Georg Frederik Ludvig Sarauw** (født 12. november 1862 på gården i Petersværft utenfor Vordingborg på Sjælland, Danmark, død 17. februar 1928 i Göteborg) var en dansk arkeolog og botaniker, Han ble æresdoktor ved Göteborgs högskola i 1923.

Etter studier i botanikk og forstvitenskap i blant annet København, München, Rostock, Berlin og Paris fikk han arbeid på Nationalmuseet i København i 1894 der han kom til virke i 17 år, innen han på grunn av uenighet med dets sjef Sophus Müller forlot museet, allikevel med en statspensjon. I disse årene arbeidet han også som arkeolog og ledet blant annet i 1900 utgravningen av Maglemoseboplassen, som kom til å bli svært betydningsfull for nordisk arkeologi. Nesten 50 år gammel forlot Sarauw sitt hjemland for Sverige, der Oscar Almgren i 1912 formidlet jobben Sarauw fikk som sjef for den arkeologiske avdelingen ved Göteborgs museum. Ved Genom Sarauws driftighet vokste samlingene kolossalt og var allerede tiåret etter da Göteborgs jubileumsutstilling i 1923 ble avholdt så stor at han kunne avholde en forhistorisk utstilling av høy klasse, skapt av systematisk godt arkeologisk arbeid. Sarauw var ved siden av sine akademiske kunnskaper også aktiv som feltarkeolog. Han fikk også i stand den første arkeologiske utstillingen i Ostindiska huset i 1924. Mye av det som ble vist hadde blitt brukt på nytt fra jubileumsutstillingen året før.

## Litteratur
* Sjöberg, Jan Eric, *Att återerövra det förflutna. Georg F.L. Sarauw. Botanikern som blev arkeolog.* Göteborgs stadsmuseum, Göteborg 2005. side 328 ISBN 91-85488-74-7

## Referanser


## Eksterne lenker
* Databasen ''carlotta'': s informasjon om Georg Sarauw
Alison Lohman

**Alison Lohman** (født 1979) er en amerikansk skuespiller. 

Hun har hatt flere ledende roller i filmer som *White Oleander*, *Where the Truth Lies*, *Flicka* og *Drag me to Hell*, samt flere mindre roller i blant andre *Matchstick Men*, *Big Fish* og *[[Beowulf (film)|Beowulf]]*. Hun har også vært på flere TV-serier som *[[7th Heaven]]*, *Tucker* og *Pasadena*. I 1997, etter endt eksamen fra high school, flyttet Lohman til Los Angeles, California for å forfølge sin skuespiller-karriere. I løpet av de neste årene, hadde hun noen roller i diverse science fiction B-filmer (for eksempel *Kraa!*, *The Sea Monster* og *Planet Patrol*), samt diverse TV-produksjoner.

Lohman spilte i *White Oleander*, en filmatisering av Janet Fitch sin roman, der hun spilte mot Michelle Pfeiffer, Robin Wright Penn og Renée Zellweger. Filmen ble regissert av Peter Kosminsky. Selv om filmen var mislykket rent kommersielt, fikk den gode anmeldelser. Lohmans rolletolkning ble møtt med gode kritikker og denne filmen ble beskrevet som hennes gjennombrudd.

Året etter dukket hun opp i *[[Matchstick Men]]*, regissert av Ridley Scott. Her spilte hun mot Nicolas Cage og Sam Rockwell, men det ble ingen en salgssuksess for denne filmen heller. Senere samme år opptrådte hun i Tim Burtons *Big Fish*, og hun fortsatte dermed trenden med å dukke opp i kritikerroste, men kommersielt mislykkede filmer. 

Hun spilte en heroinavhengig i *Things we Lost in the Fire*. Skuespilleren ble deretter hyret for å erstatte Oscar-nominerte Elliot Page i Sam Raimis kritikerroste skrekkfilm, *[[Drag Me To Hell]]*, som ble sluppet 29. mai 2009. Lohman giftet seg med regissør Mark Neveldine i Watertown, New York den 19. august 2009 i Saint Anthony's katolske kirke.

## Eksterne lenker
*
West Melbourne

**West Melbourne** er en bydel i Melbourne i Australia. Den ligger rett nordvest for Melbourne sentrum og ligger i lokalstyret City of Melbourne. West Melbourne hadde .

West Melbourne avgrenses av: 
*Victoria Street og jernbanelinjen til Footscray i nord. 
*Footscray Road og Moonee Ponds Creek og Yarra i sør.
*Peel Street og Flagstaff Gardens i øst.
*Maribyrnong og Coode Island i vest.

West Melbourne domineres av industri og spesielt havnen Port of Melbourne og jernbanen. De mindre boligområdene en blanding av victorianske en og to etasjers rekkehus og konverterte lagerbyggninger i det nordvestlige hjørnet av Melbourne sentrum. Queen Victoria Market ligger i West Melbourne på hjørnet av Victoria Street og Peel Street.

## Transport
West Melbourne av flere trikkelinjer langs Victoria Street, Peel/William Street og LaTrobe Street. Dessuten ligger jegnbanestasjonen North Melbourne jernbanestasjon i West Melbourne.

## Referanser
John Arthur Thomson

**John Arthur Thomson** (født 8. juli 1861 i Saltoun, East Lothian, død 12. februar 1933 i Limpsfield, Surrey) var en skotsk naturforsker som hadde bløtkoraller som spesialfelt. Han skrev en rekke betydningsfulle bøker.

Thomson underviste ved University of Aberdeen fra 1899 il 1930. Sistnevnte år ble han adlet. Hans populære verker forsøkte å forene vitenskap og religion. Thomsons *Outline of Science*, utgitt i 1922, solgte mer enn hundre tusen eksemplarer i løpet av fem år.

## Utvalgt bibliografi
* *What Is Man?* (1923), 
* *Science and Religion* (1925) 
* *Modern Science* (1929)
* *The Outline of Science * [red.] (4 bind., 1922; nytrykk 1937)

## Referanser
Žďár nad Sázavou

**Žďár nad Sázavou** (tsjekkisk uttale: [ˈʒɟaːr ˈnat saːzavou̯]; tysk: *Saar*) er en by i regionen Vysočina i Den tsjekkiske republikk. Byen er forvaltningshovedstad i distriktet Žďár nad Sázavou og har 20&nbsp;338 innbyggere (2022). Byen er et prominent senter for turisme som et skiområde om vinteren og et populært sted for sykling og bading om sommeren. Den er lokalisert på jernbanestrekningen mellom Praha og Brno.

Landsbyene Mělkovice, Radonín, Stržanov og Veselíčko er administrative deler av Žďár nad Sázavou. Pilegrimskirken til Jan av Nepomuk, som er en del av verdensarven, befinner seg her.

## Referanser


## Eksterne lenker
*
Rogoznica

**Rogoznica** er en by i Kroatia. Den ligger i Nord-Dalmatia i Šibenik-Knin fylke. Stedet ligger som sørligste tettsted på grensen til Split fylke.

Rogoznica ligger ca. 25 km vest for Split flyplass (SPU) og ca. 105 km sør for Zadar flyplass (ZAD). Norwegian og SAS flyr direkte fra flere flyplasser i Norge til Split lufthavn.
Kystvegen, dvs riksveg 8 går i lia ovenfor Rogoznica. Dermed slipper Rogoznica gjennomgangstrafikk.

Tettstedet Rogoznica ligger delvis på en øy og på fastlandet. Øya er knyttet sammen med fastlandet ved at veg er anlagt ved hjelp av en fylling mellom fastlandet og øya. Rogoznica ligger i ei lun vik avskjermet fra havet ved to naturlige halvøyer formet som naturens molo. I denne lune vika ligger også en stor marina ved navn Marina Frapa. På yttersida av disse halvøyene ligger Adriaterhavet. Her er det kun noen få småøyer som tar av for vær og vind.

Rogoznica har mye kyststripe. Landområdet er kollelignende og ganske flatt. Det dyrkes mye oliven i området. Det er tre dykkersentre og det drives utleie av båter, biler, scootere og tråsykler i Rogoznica og du kan få noen til å ta deg med ut på havet for piknik eller fisketur.

## Eksterne lenker
*
Henriette Kjær

**Henriette Kjær** (født 1966) er en dansk kommunikasjonsrådgiver, lobbyist og tidligere politiker (KF).

Hun var leder for Konservativ Ungdom i Århus mens hun gikk på gymnaset. 22 år gammel ble hun første gang nominert til Folketinget av Det Konservative Folkeparti i Århus. De neste årene var Kjær ansatt i *[[Jyllands-Posten]]*, senest i avisens arkiv og bibliotek. Hun begynte på bibliotekarstudiet, men sluttet da hun ble valgt inn i Folketinget i 1994.

Kjær var medlem av Folketinget for Århus amtskrets fra 1994 til omleggingen av valgkretsene med strukturreformen i 2007. Deretter var hun valgt inn for Østjyllands storkrets fra 2007 til 2011. De tre unge konservative representantene Kjær, Gitte Seeberg og Lene Espersen, som var det var store forventninger til, fikk raskt klengenavnet «Kylle, Pylle og Rylle» («Hetti, Netti og Letti»).

Kjær var sosial- og likestillingsminister i Anders Fogh Rasmussens første regjering fra 2001 til 2004 og familie- og forbrukerminister fra 2004 til 2005. Hun gikk av som minister etter at det ble kjent at hun og samboeren, partiets tidligere pressesjef Erik Skov Pedersen, ikke hadde gjort opp for seg ved private kjøp. Kjær var formann i den konservative folketingsgruppen fra 2008 til 2011, da hun trakk seg tilbake politikken etter en lignende sak.

Kjær har siden arbeidet som kommunikasjonsrådgiver og lobbyist.

I 2005 utgav hun erindringsboken *Henriette Kjær – Indtil nu* på Ekstra Bladets forlag.

Henriette Kjær ble i 2003 utnevnt til kommandør av Dannebrogordenen.

## Referanser


## Eksterne lenker
*
Bellingeverkstedet

**Bellingeverkstedet** var et dansk malerverksted som arbeidet med kalkmalerier og som var aktivt ca. 1500–1520. Verkstedet kjennes i hovedsak fra Bellinge kirke utenfor Odense, hvor det utførte kalkmalerier i 1496. Denne utsmykkingen er datert og signert av Ebbe Olsen og Simon Petersen.

Av andre kirker verkstedet har arbeidet er Kirke Stillinge kirke og Finderup kirke; begge disse ligger på Sjælland.

Det er visse likhetstrekk mellom arbeider utført av Bellingeverkstedet og malerier i Linderöd kirke i Skåne som er utført av en Anders Johansen og signert av han i 1498.

## Kilder
* Bellinge kirkes historie 
*
Butterupverkstedet

**Butterupverkstedet** (eller **Butterupmesteren**) er benevnelsen på et dansk malerverksted som arbeidet med kalkmalerier og som var aktivt ca.1300–1350. Man kjenner til tre kirker hvor de har arbeidet, alle i Holbæk-området på Sjælland.

Alle utmalingene er bygget opp på samme måte; veggen er delt opp i tre friser hvor den øverste viser motiver fra Det gamle testamente, den midterste har motiver fra Det nye testamente og den nederste viser moralske emner.

Kirker med kalkmalerier utført av Butterupverkstedet: Butterup kirke, Tølløse kirke og Ågerup kirke.

## Kilder
* Kalkmalerier i danske kirker – Nationalmuseet
*
Jørlundeverkstedet

**Jørlundeverkstedet** (**Jørlundemesteren** også omtalt som Hvide-slektens malere) var et dansk malerverksted som arbeidet med kalkmalerier og som hadde en dominerende rolle på Sjælland i siste halvdel av 1100-tallet (1150–1175). Man kjenner til minst 16 kirker hvor verkstedet har stått for utsmykkingen.

Det kan synes som verkstedet har vært påvirket av bysantisk kunst.

Kirker med utsmykkinger utført av Jørlundeverkstedet: Alsted kirke, Hagested kirke, Vester Broby kirke, Herstedøster kirke, Måløv kirke, Kirkerup kirke, Kyndby kirke, Rye kirke, Tveje Merløse kirke, Søstrup kirke, Butterup kirke, Jørlunde kirke, Sankt Ibs kirke i Roskilde, Kvanløse kirke, Kildebrønde kirke, Snoldelev kirke.

## Kilder
* Jørlundeverkstedet hos Weilbachs kunstnerleksikon
* Jørlunde kirkes historie
Sæbyverkstedet

**Sæbyverkstedet** (eller **Sæbymesteren**) var et dansk malerverksted som arbeidet med kalkmalerier og som var aktivt mellom ca. 1500-1525. Verkstedet utførte arbeider på den nordlige delen av Jylland, på Læsø og i Halland i Sverige. Noe som særpreger verkstedet sammenlignet med andre, er at ingen av deres utmalinger er like. 

Verkstedet har benyttet Biblia pauperum som underlag for mange av sine motiver. 

Kirker med kalkmalerier utført av Sæbyverkstedet: Sydkapellet i Budolfi kirke, sydkapellet i Dronninglund kirke, koret i Sæby kirke, Vesterø kirke, Nibe kirke, kor og skip i Vrå kirke og skipet i Rolfstorp kirke i Halland.

## Kilder
* Om Sæbyverkstedet hos Weilbachs kunstnerleksikon
* Kalkmalerier i danske kirker – Nationalmuseet
Kongstedverkstedet

**Kongstedverkstedet** (eller **Kongstedmaleren** og **Kongstedmesteren**) var et dansk malerverksted som arbeidet med kalkmalerier og som var aktivt på Sjælland på midten av 1400-tallet; 1425-1450. Verkstedet har fått navn etter Kongsted kirke.

Utføringen i et par av kirkene kan tyde på at Kongstedmesteren har vært elev av Morten Maler, mye tyder også på at verkstedet kjente til Undløsemesteren.

Kirker med kalkmalerier utført av Kongstedverkstedet; Ballerup kirke, Kongsted kirke, Kvislemark kirke, Sludstrup kirke, Nordrup kirke, Kirke Stillinge kirke og Ottestrup kirke.

## Kilder
* Om Kongstedverkstedet hos Weilbachs kunstnerleksikon
* Kalkmalerier i danske kirker – Nationalmuseet
## Eksterne lenker
* Ballerup kirke om Kongstedmaleren
Augusto Pestana (politiker)

**Augusto Pestana** (født 22. mai 1868 i Rio de Janeiro, død 29. mai 1934 i Rio de Janeiro) var en brasiliansk politiker og ingeniør.

Pestana studerte ved *Escola Politecnica do Rio de Janeiro* og ble uteksaminert med en grad i ingeniørfag. I 1889 ble han med det republikanske partiet i Rio Grande do Sul.

Pestana var den første ordfører i Ijuí (1912) og første leder av det statlige jernbanenettet i Rio Grande do Sul. I 1915 ble han valgt som representant i staten Rio Grande do Sul, for første gang i kongressen i Brasil. 1918, 1928 og 1930 ble han igjen valgt til føderale parlamentet.

Den brasilianske byen Augusto Pestana er oppkalt etter ham.

## Referanser
Jovana Janković

**Jovana Janković** (født 25. april 1981 i Beograd, Serbia) er en serbisk TV-personlighet. I mai 2008, sammen med Željko Joksimović, som hun senere giftet seg med, var hun vert for den 53. utgaven av Eurovision Song Contest som ble holdt i Beograd. 

Janković startet sin tidlige TV-karriere i en alder av 19 år samtidig som hun gikk på universitetet. Hun fikk tilbud om jobb fra BKTV i 2001, da hun begynte som en underholdningsreporter. Regissør Aleksandar Tijanić ga henne et tilbud om å begynne arbeide hos den nasjonale serbiske kringkasteren i 2005.

Den 4. mars 2008 ble det annonsert at hun sammen med sangeren Željko Joksimović, skulle være medvert under Eurovision Song Contest i Beograd for 2008, som ble avholdt mellom 20. og 24. mai 2008 på Beograd Arena. I mars 2010 ble det bekreftet at Jankovic hadde planer om å forlate TV-stasjonen RTS. Hun ville i stedet bli medvert for et nytt morgenshow på det privateide serbiske nettverket RTV Pink.

## Referanser


## Eksterne lenker
*
Kim Jong-pil

**Kim Jong-pil** (hangul: 김종필, født 7. januar 1926 i Buyeo, død 23. juni 2018) var en sørkoreansk politiker. I juni 1961 ble han første direktør i Korean Central Intelligence Agency (KCIA), forløperen til National Intelligence Service. Han var statsminister i Sør-Korea i periodene 1971–1975 og 1998–2000. 

## Referanser
Tungehorn

**Tungehorn** er et rørbladinstrument som har vært brukt i norsk tradisjonsmusikk. Organologisk klassifiseres det som en aerofon. 

Rørbladprinsippet er heteroglott enkelt rørblad, dvs at det er ett enkelt rørblad som er festet til selve instrumentkroppen. Rørbladet har ofte blitt kalt for tunge, og har vanligvis vært laget av einer, men også andre treslag som gran, lønn og bjørkenever har vært brukt. Metall og jernblikk har også vært brukt som materialer til tunge. 

Instrumentet har vært lite beskrevet i litteraturen, har vært i ferd med å dø ut og har er derfor også vært lite kjent i norsk folkemusikkmiljø. Ut fra tilgjengelige empiriske data ser Norge ut til å være det landet der tungehornet er og har vært mest utbredt. Det er beskrevet minst 160 instrumenter i Norge, rundt 100 av dem er fotografisk dokumentert. Kjerneområdene er Hedmark, den østlige delen av Oppland og Trøndelag, samt agderfylkene. Utenfor Norge, Sverige og Finland er ikke tungehornet kjent. Det finnes imidlertid flere folkelige klarinetter i disse tre landene som er nært beslektet med tungehornet. 

Det har vært lansert to ulike teorier om opphavet til tungehornet. Den ene går ut på at instrumentet er inspirert av den europeiske klarinetten som kom til bygdene i Norden sist på 1700-tallet og var mye brukt i den folkelige musikken på 1800-tallet. Denne teorien kan bl.a. støttes av det faktum at den europeiske klarinetten var utbredt i kjerneområdene til tungehornet, at nesten alle de dokumenterte instrumentene later til å stamme fra 18- og 1900-tallet, samt at ingen kjente tungehorntradisjoner kan tidfestes til tidligere enn tidlig 1800-tall. Den andre teorien hevder at folkelige rørbladinstrumenter fantes i Norden før den europeiske klarinetten kom, og at de folkelige klarinettene og tungehornet har utviklet seg fra disse forholdsvis uavhengig av klarinetten. Denne teorien kan bl.a. støtes av at noen få instrumenter er datert tidligere enn den europeiske klarinetten var kjent i Norge og Sverige, og at spilleteknikken kan relateres til middelalderinstrumenter som sekkepipe snarere enn den europeiske orkesterklarinetten.

På landsbasis er det kjent ca 25 melodier som har vært spilt på tungehorn. Et fåtall av disse er dokumentert på tungehorn, de andre er enten spilt på andre instrumenter eller er noteopptegnelser. Med så få melodier er det vanskelig å snakke om et eget repertoar for instrumentet. 

## Litteratur
* Atle Lien Jenssen, 2010. *Tungehornet i Norge*. Masteroppgave ved Høgskolen i Telemark, Institutt for folkekultur, Rauland. 
* Reidar Sevåg, 1973. *Det gjallar og det læt*. Samlaget.
Heo Jeong

**Heo Jeong** (hangul 허정, født 8. april 1896 i Seoul, død 18. september 1988 i Seoul) var en sørkoreansk politiker og diplomat. Han var statsminister i Sør-Korea i periodene 1951&ndash;1952 og 24. april 1960 &ndash;18. august 1960. Han fungerte som landets president mellom 24. april og 12. august 1960. Han benyttet pseudonymet **Wooyang** (우양; 友洋). 

## Litteratur
* Sung-Joo Han: *The interim government of Hŏ Chŏng and the fall of the Liberal Party.* In: *The Failure of democracy in South Korea. University of California press.* Berkeley/ Los Angeles/ London 1974, ISBN 0-520-02437-0, S. 55. (books.google.de)
* Jinwung Kim: *The Second Republic.* In: *A History of Korea: From “Land of the Morning Calm” to States in Conflict.* Indiana University Press, 2012, ISBN 978-0-253-00078-1, S. 428. (books.google.de).
Julie Maria Dahl

**Julie Maria Dahl** (født 1996) er en norsk skuespiller og danser. Hun spiller rollen som Mira i TV-serien *[[AF1 (TV-serie)|AF1]]*. Hun danser hiphop og vant tre gull i junior-NM (arrangert av Norges Danseforbund) i 2008 samt deltatt i EM (5.-plass) og VM (17.-plass). I 2012 tok hun 2 gull og 1 bronse i NM samt en 6.-plass i EM. Hun og Yaseen Asher fremførte sangen «Sammen» i Melodi Grand Prix 2012.

## TV-serier
* *[[AF1 (TV-serie)|AF1]]* (2008 og 2011) som «Mira»
* *[[Småbyliv]]* (2011) som «Eirin»

## Dansemedaljer
Oversikten er ufullstendig.

I 2005 tok hun tre NM-gull i øvelsene disco (klasse opp til 10 år), hiphop (klasse opp til 13 år) og showdans (klasse opp til 13 år).

## Referanser


## Eksterne lenker
* 
* 
*
Kirk Baxter

**Kirk Baxter** (født 1972) er en australsk filmklipper, kjent for sitt samarbeid med David Fincher.

Baxter begynte å jobbe som klipper på reklamefilmer i Australia. Han jobbet under Angus Wall på David Finchers *[[Zodiac (film)|Zodiac]]* (2007), og ble kreditert som filmklipper sammen med Wall på Finchers neste film, *[[Den fantastiske historien om Benjamin Button ]]* (2008), en jobb de ble både Oscar- og BAFTA-nominert for.

For jobben sin på *[[The Social Network]]* (2010) ble han nominert til, og vant, både Oscar og BAFTA-pris.

Baxter ble også belønnet med Oscar for *[[The Girl with the Dragon Tattoo]]*.

## Referanser


## Eksterne lenker
*
Guy Pearce

**Guy Pearce** (født 5. oktober 1967 i Cambridgeshire, England) er en britisk-født australsk skuespiller og musiker. 

Han kjent for sin rolle som Leonard Shelby i Christopher Nolans *[[Memento]]*, sin rolle som løytnant Ed Exley i filmen *[[L.A. Confidential (film)|L.A. Confidential]]*, for hans portrettering av en drag queen i kultfilmen *The Adventures of Priscilla: Queen of the Desert*, og for sin rolle som Mike Young i den australske TV-serien *Neighbours*. 

Da han var tre år gammel, flyttet Pearce og familien til Geelong i Australia, hvor hans mor startet en hjortefarm. Han gikk på The Geelong College og var medlem av GSODA Junior Players. Fra han var 16 til 22 år, var han en konkurransedyktig amatør bodybuilder, som for ham kulminerte i en Mr. Natural Victoria tittel. 

Pearce spilte i flere teaterproduksjoner, da han var ung, og gikk videre til TV da han fikk en rolle i den australske såpeoperaen Neighbours i 1985, og spilte rollen som Mike Young i flere år. Pearce dukket også opp i TV-serier som *Home and Away* (1988) og *Snowy River: The McGregor Saga* (1993). Han spilte rollen som Matt Thompson i krigsfilmen *[[The Hurt Locker]]* (2009).  Han har også spilt i Netflix-serien *The Innocents*, der han har rollen som dr. Bendik.

## Referanser


## Eksterne lenker
* 
* 
*
Rachel Nichols

**Rachel Nichols** (født 8. januar 1980) er en amerikansk skuespiller og modell. 

Nichols begynte som modell samtidig som hun studerte ved Columbia University i New York på slutten av 1990-tallet, og opptrådte på fjernsyn og film på begynnelsen av 2000-tallet.  Hun hadde en mindre rolle i den romantiske dramafilmen *Høst i New York* (2000) og i en episode av den fjerde sesongen av *[[Sex og Singelliv]]* (2002). Hun hadde en rolle i *[[Star Trek]]* og i *[[G.I. Joe: The Rise of the Cobra]]*. Nichols har senere bemerket at det var første gang hun hadde farget håret for sin rolle i Star Trek.

## Filmografi

## Referanser


## Eksterne lenker
*
Danny McCarthy

**Danny McCarthy** er en amerikansk skuespiller med base i Chicago. Danny's rolle som Spesialagent Danny Hale i TV-serien *[[Prison Break]]* gjorde ham til et kjent ansikt landsdekkende.

Han har i tillegg opptrådt i stykker med Steppenwolf og Famous Door, og han har opptrådt to ganger på Edinburgh Festival i Skottland. Andre TV-serier han har deltatt i var *The Amityville Horror*, *Early Edition*, *What About Joan* og *Alleyball*. Danny McCarthy er et medlem i A Red Orchid Theatre i Chicago.

## Referanser


## Eksterne lenker
*
George Lopez

**George Lopez** (født 1961) er en amerikansk komiker, skuespiller og talkshow-vert. 

Han er kjent for hovedrollen i den egenproduserte Situasjonskomedien *George Lopez* på kanalen ABC. I sitt standupshow har han temaer om raser og etniske relasjoner, blant annet om meksikansk-amerikansk kultur. Han er for tiden vert for talkshowet *Lopez Tonight* på kanalen TBS. Lopez er selv meksikansk-amerikansk og ble født i Mission Hills i California. Han ble forlatt av sine foreldre etter fødselen og oppdratt av sin mormor, fabrikkarbeideren Benita Gutierrez, og ste-bestefaren Refugio Gutierrez, en bygningsarbeider. Han var gift med Ann Serrano i perioden 1993–2011. Paret har en datter.

Lopez har en genetisk tilstand som forårsaker at hans nyrer svekkes. I 2005 donerte hans daværende kone en av sine nyrer til ektemannen. Han har opprettet en veldedighetsorganisasjon George Lopez Foundation for nyresyke. Han har blitt tildelt en Manny Mota Foundation Community Spirit Award og ble hedret av ordføreren i Los Angeles for sin innsats med pengeinnsamling til jordskjelvofre i El Salvador og Guatemala. I 2004 ble George tildelt Artist of the Year og Humanitarian Award ved Harvard University.

Lopez har mottatt flere utmerkelser for sitt arbeid for, og bidrag til, det latinamerikanske samfunnet. I 2004 ble George hedret med «Spirit of Liberty Award» av magasinet People. I 2005 utpekte Time Magazine Lopez som en av «de 25 mest innflytelsesrike latinamerikanere i Amerika». 

## Referanser


## Eksterne lenker
* 
*
Mark Heyman

**Mark Hayman** er en amerikansk manusforfatter.

Hayman jobbet som medprodusent på Darren Aronofskys *[[The Wrestler]]* (2008), før han var med å skrive manuset til Aronofskys neste film, *[[Black Swan]]* (2010). 

Han vil skrive manuset til *[[Machine Man]]* (2012), Aronofskys neste prosjekt.

## Filmografi
* *[[Machine Man]]* (2012)
* *[[The Skeleton Twins]]* (2011)
* *[[Black Swan]]* (2010)
* *Cha Cha de los Chans* (kortfilm) (2004)

## Referanser


## Eksterne lenker
*
Basketball under Sommer-OL 2008 – Kvinner

**Basketball under Sommer-OL 2008 – Kvinner** fant sted fra 9. til 23. august 2008 på Wukesong Indoor Stadium i Beijing.

## Resultater

### Gruppe A

### Tabell gruppe A

### Gruppe B

### Tabell gruppe B

### Kvartfinaler

### Semifinaler
  

### Finale

## Eksterne lenker
* Resultater og profilside  på sports-reference.com
Brett Ratner

**Brett Ratner** (født 1969) er en amerikansk filmskaper og musikkvideoregissør.

Han er kjent for sine filmer *[[The Family Man]]*, *[[Red Dragon]]*, *[[Rush Hour]]*-serien, og *[[X-Men: The Last Stand]]*. Han var også produsent på Fox-dramaserien *[[Prison Break]]*. Han redigerte den engelske versjonen av den indiske filmen *Kites*. Hans mor, Marcia Presman, var datter av østeuropeiske jøder som bodde på Cuba før han flyttet til Florida i 1960. Hans far var Ronny Ratner, som sønn av en velstående forretningsmann i Miami. Ratners foreldre giftet seg da han gikk siste år på high school, og hans far døde i 2006. 

Han gikk på high school i Israel og ble i 1990 ble utdannet ved New York University. Han har uttalt at filmen *[[Raging Bull]]* fra 1980 var hans inspirasjon å gå inn filmbransjen. Ratner har regissert flere musikkvideoer, og  action komedien *[[Money Talks]]* fra 1997, før han hadde kommersiell suksess med actionkomedien *Rush Hour* (1998), med skuespillerne Jackie Chan og Chris Tucker, som begge ble gjenforent med Ratner for denne filmens to oppfølgere, *[[Rush Hour 2]]* (2001) og *[[Rush Hour 3]]* (2007). Ratner var interessert i å regissere filmene *[[X-Men]]* (2000) og *[[Superman Returns]]* (2006), men begge ble til slutt regissert av Bryan Singer. I mai 2008 ble det kunngjort at Ratner ville regissere den kommende filmen *[[Beverly Hills Cop IV]]*.

## Se også
* Møtet med dødsleirene

## Referanser


## Eksterne lenker
* 
*
Scott Silver

**Scott Silver** (født 30. november 1963) er en amerikansk manusforfatter og regissør.

Silver har regissert *[[Johns]]* (1996) og *[[Mod Squad]]* (1999), filmer han også har skrevet.

Han skrev manus til *[[8 Mile]]* (2002), og var med på å skrive *[[The Fighter]]*.

## Referanser


## Eksterne lenker
*
Huldrevise

«***Huldrevise***» er et skillingstrykk av ukjent opprinnelse. Alf Prøysen mener at den kan være fra første halvdel av 1800-tallet.

## Teksten

**1.** Dypt inn i fjell og urskog der er mitt oppholdssted,
der vandrer jeg alene i stille ensomhet,
inn i de mørke skoger er tiden lang og trist,
jeg hører skogens ugle og fuglen på sin kvist.

**2.** Her inn i skog og fjelle i mange lange år,
jeg ene og alene har grætt så mangen tår,
men aldri noen skjønner de tårer som jeg gret
og aldrig noen kjenner hva jeg i skogen led.

**3.** Ingen meg besøker, men alle fra meg flyr
jeg har ei andre venner enn skogens ville dyr,
inn i blant fjell og klipper blandt stene og blandt muld
der har jeg store skatter, ti tusen tønner gull.

**4.** Jeg skjelver og jeg gyser med tårer på mitt kinn
for høstens lange netter med regn og storm og vind,
den lange kolde vinter jeg sover i mitt fjell
foruten dype teppe, foruten seng og fell.

**5.** Min seng blir ikke redet av fjær og strå og halm,
jeg sover godt og lenge, på fjellets harde malm.
Når det blir larm på setre av bjeller og av lur,
da våkner jeg av dvalen der inn i fjellets ur.

**6.** Langelurens toner de huier meg så godt
de svares med et ekko ifra mitt store slott.
Min alder, ætt og avkom, ei noen vite får,
det er og blir en gåte så lenge verden står.


## Kilder
*De gamle visene 5 med Alf Prøysen, Forlaget For Alle, Oslo 1983
Bordtennis under Sommer-OL 2008 – Lag menn

**Herrenes lagkonkurranse ** i bordtennis under Sommer-OL 2008 fant sted fra 13. til 18. august på Peking University Gymnasium i Beijing. 

## Gruppespill
### Gruppe A

13. august 

14. august

### Gruppe B

13. august

14. august

### Gruppe C

13. august

14. august

### Gruppe D

13. august

14. august

## Utslagsrunder

## Bronserunder

## Endelig ranking

## Eksterne lenker
* Resultater og profilside på sports-reference.com
Alle får no’ til jul

**«Alle får no' til jul»** er en sang med humortrioen Prima Vera, opprinnelig utgitt 18. oktober 1982 på musikkalbumet *[[Ha ha he he ho! (De gærne har'e godt)]]*. Sangen ble innspilt 6.–11. september 1982 i Arne Bendiksens Studio. Musikerne på dette sporet var Geir Holmsen (bass), Marius Müller (gitar), Magne Lunde (trommer), Geir Langslet (synth), Anita Skorgan (string) og Jahn Teigen (akustisk gitar).

Tekst og melodi er skrevet av Prima Vera, og teksten handler om massemedia sin måte å blåse opp temaer unødvendig mye. Helt i starten av 1980-årene fikk spesielt frykt for atomkrig og kjønnssykdommen herpes mye fokus i aviser og tv (se også «Ra-ta-ta (det blir krig)»). Denne gang lagde Prima Vera en blanding av parodi på en julesang samt at de sparket humoristisk til at massemedia blåste opp frykten for herpes. Det er Tom Mathisen som synger (i refrengene er stemmen hans dobbelt innspilt). Han beroliger lytteren med at alle får noe til jul, deriblant herpes. I refrenget trengte Prima Vera to pikestemmer for å få fram mest mulig julepreg over sangen. Damen som mestret å spille inn to troverdige pikestemmer, var Anita Skorgan. Hun var Jahn Teigens samboer i 1982, og de giftet seg og fikk datteren Sara i 1984.

Teigen fremførte sangen på svensk tv i 1983. Han sang mest mulig på svensk slik at publikum skulle forstå teksten. Han hadde på seg julaktig kostyme til å begynne med. Omtrent midtveis i sangen, kledde han av seg slik at han kun sto igjen med tangatruse.

## Andre utgivelser
**[[Absolute Prima Vera]]* &ndash; (utgitt januar 1994)
**[[Prima Vera (a)live]]* &ndash; (konsertfilm utgitt oktober 2001 – et lite utdrag er med i medleyen «Rest of the best». Her synger Mathisen den sammen med Teigen.)
**[[Det beste fra Prima Vera]]* &ndash; (utgitt 20. juni 2016)

## Referanser
Paul Tamasy

**Paul Tamasy** er en amerikansk filmprodusent og manusforfatter. Tamasy skrev manus til familiefilmen *[[Air Bud]]* (1997), den første filmen i Air Bud/Air Buddies-serien. Tamasy både skrev manus til og produserte *[[Walking Across Egypt]]* (1999), som er basert på boken med samme navn. Han var også med på å skrive manus til *[[The Fighter]]* (2010).

## Referanser


## Eksterne lenker
*
Edelgrankveldvikler

**Edelgrankveldvikler**  (*Zeiraphera rufimitrana*) er en sommerfugl i gruppen av viklere (Tortricidae). 

## Utseende
En middelsstor (vingespenn 12-16 millimeter), gråbrun vikler. Forvingen er mørkt gråbrun med to vinklede, lysere tverrbånd som særlig er tydelige i den bakre delen som framstår som lyse flekker. Bakvingen er lyst gråbrun.

## Levevis
Larvene lever mest på edelgraner (*Abies* spp.), sjeldnere på andre bartrær. De spiser på skudd og nye nåler. Ved kraftige angrep kan trekronene farges røde på grunn av visnede skudd.
De voksne viklerne flyr fra juni til august.

## Utbredelse
Den er utbredt i Europa (unntatt Den iberiske halvøya, Irland og deler av Balkan og Øst-Europa) og østover gjennom Russland og Mongolia til Japan og Korea. I Norge er den sjelden og bare funnet i kystnære strøk i Aust-Agder, Vest-Agder og Rogaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Zeiraphera]]* Treitschke, 1829
******** **edelgrankveldvikler**, *Zeiraphera rufimitrana* (Herrich-Schäffer, 1851)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/z/zeiraphera_rufimitrana.html
* *Zeiraphera rufimitrana* på UK Moths: http://ukmoths.org.uk/show.php?bf=1164
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364478

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Giro della Provincia di Reggio Calabria

**Giro della Provincia di Reggio Calabria** er et sykkelritt i Italia som er en del av UCI Europe Tour. Rittet har blitt arrangert siden 1920, men har enkelte år ikke blitt arrangert. De siste årene har rittet blitt arrangert som et tredagers etapperitt. Rittet finner sted i Provinsen Reggio Calabria i Sør-Italia. Én nordmann har vunnet rittet. Det var Knut Knudsen i 1978.

## Vinnere

## Eksterne lenker
*
Stenshagen-gruppen

**Stenshagen-gruppen** er et norsk konsern majoritetseid av Egil Stenshagen. Selskapet omfatter blant annet *Stenshagen Bil* i fem byer i Norge, samt bildel- og dekkleverandøren *Auto Grip as*. Konsernets totale omsetning er 1,2 mrd kroner, hvorav Stenshagen Bil økte omsetningen fra 330 mill kroner i 2003 til hele 870 mill kroner i 2008.

Hovedkontoret ligger på Maritim i Oslo, og hovedeier er Egil Stenshagen. Selskapet er ikke børsnotert, men hører blant landets større selskaper målt etter omsetning.

## Referanser


## Eksterne lenker
* Om oss – Auto Grip as. Besøkt 20. januar 2011.
Roger Kjendalen

**Roger Kjendalen** (født 1965) er en norsk håndballtrener og tidligere håndballspiller. Fra 2015 er han assistenttrener for Drammen Håndballklubb.

Kjendalen spilte 246 kamper og scoret 939 mål for Norges herrelandslag i håndball mellom 1985 og 1998. Dette var rekord i antall landslagsmål i 28 år til den ble slått av Sander Sagosen i 2026. Kjendalen scoret også 42 mål på 11 kamper for aldersbestemte landslag. Han har to NM, to seriemesterskap og to sluttspillmesterskap med Urædd, Porsgrunn perioden 1985–88 og NM, seriemesterskap og to sluttspillmesterskap med Runar, Sandefjord sesongene 1993 og 1994. Han ble seriemester med Sandefjord i 2003. Han ble kåret til årets spiller 1987, og ble toppscorer i eliteserien 1994. Han spilte også for Fredensborg/Ski og Drammen. Han deltok under Håndball-VM 1993 for menn.

Roger Kjendalen spilte for tyske SG Flensburg-Handewitt fra 1996 til 2000 og vant blant annet EHF-cupen i 1997.

## Referanser


## Eksterne lenker
*
Rustkveldvikler

**Rustkveldvikler**  (*Zeiraphera ratzeburgiana*) er en sommerfugl i gruppen av viklere (Tortricidae).

## Utseende
En middelsstor (vingespenn 12–15 millimeter), brokete farget vikler.
Forvingen er farget i oker og svart, med beige flekker – en stor ved bakkanten og en litt mindre ved framkanten. Bakvingen er lyst grålig brun.

## Levevis
Larvene lever helst på gran (*Picea abies*), men kan også forekomme på sitkagran, furu og andre bartrær.
De voksne viklerne flyr i juli-august.

## Utbredelse
Den er utbredt i Europa, unntatt de sørligste og nordligste delene, og i det nordlige Asia. I Norge finnes den nord til det sørlige Nordland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Zeiraphera]]* Treitschke, 1829
******** **rustkveldvikler**, *Zeiraphera ratzeburgiana* (Saxesen, 1840)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/z/zeiraphera_ratzeburgiana.html
* *Zeiraphera ratzeburgiana* på UK Moths: https://web.archive.org/web/20111016192533/http://ukmoths.org.uk/show.php?bf=1163
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364479

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Lisa Cholodenko

**Lisa Cholodenko** (født 1964) er en amerikansk manusforfatter og regissør, som jobber både med film og fjernsyn.

## Karriere
Cholodenko er utdannet ved Columbia University School of the Arts der hun tok en master i regi og manus. Etter å ha skrevet og regissert flere kortfilmer, langfilmdebuterte hun som regissør og manusforfatter med filmen *[[High Art]]* (1998). I 2002 skrev og regisserte hun filmen *[[Laurel Canyon]]*, og i 2004 regisserte hun *[[Cavedweller]]*.

I 2010 kom *[[The Kids Are All Right]]*, som hun regisserte og skrev (sammen med Stuart Blumberg).

Cholodenko har også regissert episoder i serier som *[[Seks fot under]]*, *[[The L Word]]* og *[[Hung]]*.

## Personlig liv
Cholodenkos besteforeldre var jødiske immigranter fra Ukraina. Hun er i et forhold med musikeren Wendy Melvoin, og de har et barn sammen.

## Referanser


## Eksterne lenker
*
Husmannsgutten

«***Husmannsgutten***» er et skillingstrykk av forfatteren H. A. Foss. Han er mest kjent for romanene Kristine Valdresdatter og «Husmannsgutten», men skrev også en mengde viser som Det vinker til meg i denne kveld.

## Teksten

**1.**Jeg tenker på deg hvor jeg mon vandre,
i glemmeboken jeg skrev de andre.
Jeg tenker på deg, i mark og skov
jeg så og hørte deg, når jeg sov.

**2.**Når solen bak aftenrøden
jeg tenkte akk, hvor det lignet døden,
men før jeg blundet den steg i øst,
ga lys og varme og liv og trøst.

**3.**Og aldri gikk jeg til hvile før enn
jeg hadde stirret mot hyttedøren,
og fått et glimt av din lette gang
og hørte lyd av din aftensang.

**4.**Men da du knelede ned ved siden
jeg tenkte på deg så Gud ble liten,
og derfor strør han vel torne ut
fordi det stred mot det første bud.

**5.**Nå har jeg altså forspilt vår glede
så sorgen ene hos oss har sete,
for straffen den var fortjent av meg
men hvorfor skulle den ramme deg.


## Tekst 2 fra romanen «Husmannsgutten»

**1.**Ene og forlatt har jeg ned meg satt,
synet mot Østen vender,
solen titter opp bakom fjellets topp
str¨ålen våte øyet blender.

**2.**Jeg tok flukten fatt kom hit opp i natt
Asle vil meg underkue,
nu jeg sitter trygg bak om fjellets rygg
på en mosbevokset tue.

**3.**Her fra ser jeg frem til det gamle hjem
hvor vi først fikk se hverandre,
ser det vindu og hvor jeg sto den dag
da du skulle se oss vandre.

**4.**Ser din hytte grå mellom stener stå,
om enn glansen nu er borte.
Mangen uskylddstund glad av hjertens grunn
akk hvor årene var korte.

**5.**Ser det bakkeheld og den klare elv
som i buktninger seg slynger
ved hvis bredd vi satt og små sanger kvad
dem vi ikke mere synger.

**6.**Thi min barndomssang er på kirkevang
gjemt med moder ned i graven.
Og min glede er gjemt bak rosentrær
og bak stenene i graven.

**7.**Kirken står så blid vinker til meg hit
her skal du trøst og fred finne,
men jeg tør ei gå før enn jeg kan stå
trygt ved siden din der inne.

**8.**Ole, Ole kjær akk om du var her
mens i tårer jeg meg bader
setet er av jord fanget er mitt bord,
mens jeg skriver disse rader.

**9.**Se de pletter grå som i brevet stå
om det en gang til deg kommer
husk de tårer er fra din hjertenskjær
som har grått den lange sommer.

**10.**Høsten kommer snart akk hvor det er rart
vil du ennu lenger tøve.
Dog jeg tror ved Gud at jeg blir din brud
ingen kan din skatt deg røve.

**11.**Thi fra vi var små var det laget så,
at vi skulle sammen leve,
hånd i hånd som små opp til alteret gå
og la presten si sitt amen.

**12.**Høsten kom og gikk uten at jeg fikk
se hans milde klare blikke,
ingen mor jeg har bange for min far
hjem det har jeg heller ikke.


## Kilder
*De gamle visene 5 med Alf Prøysen, Forlaget For Alle, Oslo 1983
*Oldemors visebok av Eli Støre Erichsen, Cappelen 1976
Åkrene Idrettsforening

**Åkrene Idrettsforening** (stiftet 24. september 1945) er en idrettsforening fra Åkrene i Fet. Åkrenes seniorlag i fotball holder til daglig til i 4. divisjon.

## Generell statistikk
**Flest mål:** Øyvind Sægrov (64 mål)
**Flest kamper:** Terje Hansen (254 kamper)
**Største seier:** 12-0 mot Skjetten (28. juni 2006)
**Største tap:** 0-9 for Rælingen 2 (12. mai 1994)
Stuart Blumberg

**Stuart Blumberg** (født 19. juli 1969) er en amerikansk skuespiller og manusforfatter.

Blumberg har skrevet for TV-serien Mad TV, før han skrev manus til *[[Tro, håp og kjeærlighet]]*, Edvard Nortons regidebut som hadde premiere i 2000  med Norton og Ben Stiller i hovedrollene.  

Han var en av forfatterne som jobbet på manuset til *[[The Girl Next Door]]* fra 2004, og  *[[The Kids Are All Right]]* fra 2010, som han skrev sammen med Lisa Cholodenko.

Blumberg har spilt småroller i alle filmene han har skrevet på.

## Referanser


## Eksterne lenker
*
Ole Vellan

**«Ole Vellan»** er en norsk folkevise av den typen som vi kaller middelalderballade. I TSB-katalogen deler den typenummer TSB D 280 med en annen vise som kalles Jeg lagde meg så silde. Typen kalles også **Kjærestens død**.

## Handling
Hovedpersonen tjener i kongens gård da han får vite at kjæresten hans er død. Han går fram for kongen og ber om orlov til å dra hjem. Kongen byr ham store gaver og en annen brud, men han drar. Da han ser kjæresten som lik, dør han av sorg. Forskjellen på de to versjonene er at visa *Ole Vellan* er i tredje person mens *Jeg lagde meg så silde* fortelles av et jeg.

Begge versjonene har vært populære og er dokumentert mange steder i Sør-Norge, i tillegg finnes de også i Danmark og Sverige.

## Trykte versjoner
*Arnfinn Stølen, *Songskatten vår: vokal folkemusikk frå norske samlingar*, Oslo 1995
*Halvdan Sivertsen, *Sangboka: fra Petter Dass til Dum Dum Boys*, Oslo 1993

## Innspillinger
*Nordnorsk Visegruppe sang den på plate *Rav og rekling*, NorDisk 1977, NORDLP 308
*Camilla Granlien sang den på plate *Begjær*, ta:lik 2005, TA 20CD

## Teksten

**1.**Ole Vellan tjente på kongens gård
der tjente han for føde og for klede,
så kom der et brev i fra Rosenlund,
som siger at hans kjæreste er døde.

**2.**Han Ole han stiller seg for kongens brede bord
han gjorde all den tjeneste som han kunne,
så ba han sin nådigste konge om forlov
at reise til Rosende Lunde.

**3.**Kongen han svara frå sitt bredeste bord:
Jeg vil derom slett intet høre,
men du skal få svara eit einaste ord:
Hva har du i Rosenlund at gjøre.

**4.**Det er kommet en tiend hit til din gård
hvor over mitt hjerta monne bløde.
Det er kommet et brev i fra Rosenlund
som sier at min kjæreste er døde.

**5.**Og kongen han svara så listelig
det var ikke mer enn en kvinne,
men jeg skal gjøre det så ut i mitt råd,
at du skal få den fagreste grevinne.

**6.**Og alle dei grevinner jeg akter ikke på,
dem ville jeg for allting ikke have,
men jeg få reise til Rosenlund
og følge min kjærest i graven.

**7.**Han Ole oppsala grågangaren sin
der sto han så blek som en lilje,
så red han så fort som den lille fugl fløy
alt over de nordenlandske fjelle.

**8.**Da han kom seg ril Rosenlund
da bandt ha nsin hest til en stolpe,
så gikk han seg i fruerstuen inn
der fruer og jomfruer gråte.

**9.**Så gikk han seg i likstuen inn,
der vred han sine hender så såre,
og hvert det sandkorn på gulvet lå
det vætet han med sin tåre.

**10.**Hu gamle mor hu tala så mildelig:
Du finner vel igjen hennes like.
Nei hennes like jeg aldri mere ser
ei heller uti syv kongerike.

**11.**Han Ole han satte seg ner på ein stol
han satte seg der til at sove,
han befala Gud sin syndige sjel
og så oppga han sin ånde.

**12.**Begge de lik de blei lagt i ein båt
og kisten den var utav marmor,
der skal de ligge alt til dommedag
og Gud han oppvekker oss alle.


## Kilder
*Denne teksten er fra De gamle visene 5 med Alf Prøysen, Forlaget For Alle, Oslo 1983
Hahnenkammrennene

**Hahnenkammrennene** er alpine skirenn som arrangeres årlig på fjellet Hahnenkamm i Kitzbühel i Østerrike. Rennene ble arrangert første gang i 1931. De klassiske Hahnenkammrennene består av utfor og slalåm for menn, alpin kombinasjon ble arrangert til 2016, mens super-G ble arrangert i 1995 deretter fra 2000 til 2021, med unntak av 2007 og 2012, og igjen i 2025. Rennene inngår i verdenscupen i alpint fra 1967. Fra 1932 til 1961 ble det konkurrert i kvinneklassen i utfor, slalåm og i flere år også i storslalåm. 

Utforrennet foregår i løypa *die Streif* som regnes som en av verdens mest krevende.  Didier Cuche har vunnet utforrennet fem ganger, og Franz Klammer har vunnet utforrennet fire ganger.

Til og med 2013 bestod kombinasjonen av det ordinære utforrennet og det ordinære slalåmrennet. Fra 2014 til 2016 ble kombinasjonen arrangert som en superkombinasjon som bestod av det ordinære super-G-rennet etterfulgt av en egen slalåmomgang arrangert som flomlysrenn.

## Vinnere

 I 2004 og 2021 ble det arrangert et ekstra utforrenn fordi i rennet i Wengen måtte avlyses. Lasse Kjus vant i 2004 og Beat Feuz i 2021. I 2007 ble det av samme grunn arrangert et ekstra slalåmrenn. Det ble i likhet med det ordinære rennet vunnet av Jens Byggmark. I 2021 ble slalåmrennet avlyst på grunn av koronaviruspandemien.
 I 2022 var det terminfestet to utforrenn, dette fordi det ble forusett at koronapandemien ville sette begrensninger på antall tilskuere. Rennet ble arrangert fredag og ble vunnet av Aleksander Aamodt Kilde.
 Også i 2023 og 2024 ble det arrangert to utforrenn. Vincent Kriechmayr vant fredagens renn i 2023, Cyprien Sarrazin i 2024.

## Referanser


## Eksterne lenker
*  og  
*  Ski Alpin – Hahnenkammrennen
Bordtennis under Sommer-OL 2008 – Lag kvinner

**Kvinnenes lagkonkurranse i [[bordtennis under Sommer-OL 2008]]** fant sted fra 13. og 17 august 2008 på Peking University Gymnasium. 

## Gruppespill
### Gruppe A

13 augusti

14 augusti

### Gruppe B

13 augusti

14 augusti

### Gruppe C

13 augusti

14 augusti

### Gruppe D

13 augusti

14 augusti

## Utslagsrunder

## Bronsekamper

## Endelig ranking

## Eksterne lenker
* Resultater og profilside på sports-reference.com
En vise jeg nu vil begynne

«***En vise jeg nu vil begynne***» er et skillingstrykk av ukjent opprinnelse. Alf Prøysen presenterte den i sin visespalte i «Magasinet for alle» i 1958.

## Teksten

**1.**En vise jeg nu vil begynne
og den jeg diktet haver selv,
thi utav sorg og av studering
da kommer ordene som av seg selv.

**2.**En venn der fengslet har mitt hjerte
ut i min ungdoms beste år,
aldri glemmer jeg den eden
som du i falskhet meg tilsvor.

**3.**Men akk min dårskap var kun ringe
thi jeg var jo knapt atten år,
det finnes vel ingen sjel på jorden
som fellet har så mangen tår.

**4.**Min far og mor har Gud hjemtaget
jeg var ei verd at eie dem,
søskende haver jeg tilbake
men jeg haver ikke noget hjem.

**5.**Thi de meg gater og forakter
de skjemmes ved min dårlighet,
men jeg dem ønsker glade dager
thi sorgen kan jo også ramme dem.

**6.**Ja den som aldri haver elsket
den vet jo ei hva verden er,
den største sorg som jorden eier,
det er at miste den man holder kjær.

**7.**Ja jeg meg nu til graven nærmer
og på min arm et barn jeg bær,
mens mørke tanker rundt om meg svermer
jeg minnes vennen som jeg hadde kjær.


## Kilder
*De gamle visene 5 med Alf Prøysen, Forlaget For Alle, Oslo 1983